નિષ્ણાતના કહેવા અનુસાર અત્યારે પ્રૉપર્ટીના સોદાઓ પર સ્ટૅમ્પ-ડ્યુટી, સર્વિસ-ટૅક્સ, વૅટ (વૅલ્યુ ઍડેડ ટૅક્સ) વગેરે જેવા વેરા લાગુ થાય છે. જીએસટીના અમલ બાદ બધાનું એકત્રીકરણ થઈ જતાં એનો એકંદર બોજ ઘટશે અને એને પરિણામે પ્રૉપર્ટીના ભાવમાં ૧૫થી ૨૦ ટકાની રાહત થઈ શકે. જોકે રાજ્યોને સ્ટૅમ્પ-ડ્યુટીની ઊંચી આવક થતી હોવાથી છેલ્લે બે વરસોથી રાજ્યો જીએસટીની બાબતે સહમત થતાં ન હોવાનું જાણવા મળે છે. આને સરભર કરી દેવાની સરકારની તૈયારી હોવાથી વિવિધ રાજ્યો પાસેથી સહમતી મેળવવાની કોશિશ ચાલુ છે. જે કાર્ય આમ તો કપરું છે, કેમ કે સવાલ માત્ર રાજ્યની રેવન્યુનો નથી, આ કરવેરાની જાળમાં કરપ્શનનો મામલો પણ ગૂંચવાયેલો છે. એમાં સ્થાપિત હિતો સતત સક્રિય રહે છે. જોકે જીએસટી દાખલ થતાં આવી વિવિધ સમસ્યાનો ઘણે અંશે ઉકેલ આવી શકશે. વિજય કેળકરના મતે જીએસટીના અમલથી આપણા અર્થતંત્રને આશરે ૫૦૦ અબજ ડૉલર જેટલો લાભ થઈ શકે છે. હાલમાં જીએસટી જેવા માળખાને અભાવે દરેક ક્ષેત્રે વેરાગૂંચવણો છે અને એને લીધે અર્થતંત્રે સહન કરવાનું આવે છે.